Найиб Букеле

Найиб Букеле, Найиб Армандо Букеле Ортез (, 1981 елның 24 июле, Сальвадор, Сан-Сальвадор) — Сальвадор сәясәтчесе, Сан-Сальвадор мэры (2015—2018). 2019 елның 3 февралендә үткән президент сайлауларның беренче турында илнең президенты итеп сайланаEl Salvador: anti-corruption candidate Nayib Bukele wins presidential election.

 Тәрҗемәи хәле 
1981 елның 24 июлендә Сальвадор башкаласы Сан-Сальвадор шәһәрендә Палестинадан чыккан ислам дине әһеле һәм күренекле бизнесмен, публицист д-р Армандо Букеле Каттан (?—2015) гаиләсендә туганFallece el Imam Dr. Armando Bukele Kattán . webislam.com, 02.12.2015. Кечкенәдән эшмәкәрлеккә сәләтен күрсәтеп, 18 яшендә шәхси ширкәт җитәкчесе була. Сан-Сальвадорда урнашкан  Хосе Симеон Каньяс исемендәге Үзәк Америка университетында () юристлыкка укый башлый, әмма укуын гаилә бизнесын дәвам итү өчен өзеп торырга була. Япон ширкәте Yamaha тауарларын Сальвадорда сату белән шөгыльләнүче Yamaha Motors El Salvador ширкәте хуҗасы, шулай ук OBERMET, S.A. DE C.V. ширкәте директоры һәм президенты.

 Сәяси эшчәнлеге 
2012 елның 11 мартында Фарабундо Марти исемендәге милли азатлык фронты — FMLN исеменнән Ла-Либертад департаменты Нуэво-Кускатлан муниципалитеты мэры итеп сайлана.

2015 елда FMLN һәм PSP фирка берлегеннән башкала мэры итеп сайлана.

2017 елның 10 октябрендә «фиркагә каршы эш алып баруда» гаепләнеп, FMLN составыннан чыгарыла.

2019 елның 3 февралендә узачак президент сайлауларында бәйсез кандидат буларак катнашырга тели, моның өчен Яңа идеяләр хәрәкәте оештыра. Әлеге хәрәкәтне фирка итеп үстерүгә ил белән соңгы 30 елда идарә иткән ике төп (ультрауң һәм ультрасул) сәяси фирка (FMLN һәм Милли республика альянсы) каршы төшкәч, сайлауларда катнашу өчен мөмкин булган бердәнбер юлны сайлый — Милли бердәмлек өчен киң альянс — GANA фиркасенә кушыла һәм сайлауларда әлеге фирка исеменнән үтә. Сайлау компаниясендә мәгариф өлкәсенә инвестицияләрне күбәйтүне, илдәге тоталь коррупция белән көрәшүне, илне яулап алган бандит һәм криминал субкультурага каршы торуны, ил халкының АКШка канунлы булмаган иммиграциясен киметүне вәгъдә итәАлександр Гостев.   Президент в кожанке. Сальвадор возглавит сын палестинского имама. Радио Свобода, 04.02.2019.

2019 елның 3 февралендә узган президент сайлауларда сайлаучыларның 53 % тавышын җыеп, көндәшләре Карлос Каллеха (уң Милли республика алянсы фиркасе, ARENA) һәм Уго Мартинесны (Фарабундо Марти исемендәге милли азатлык фронты, FMLN) сайлауларның беренче турында ук җиңеп, илнең президенты итеп сайлана.

 Искәрмәләр 

 Сылтамалар 

  Nayib Bukele es el nuevo presidente de El Salvador. eluniversal.com, 03.02.2019

 Шулай ук карагыз 

Төркем:Сальвадор сәясәтчеләре
Төркем:Сальвадор президентлары
Төркем:Ширкәт җитәкчеләре
Төркем:Мэрлар
Төркем:Эшмәкәрләр